El Centre Cultural Mario Monreal ha inaugurat este dilluns l'exposició ‘Les intervencions humanes en el cicle de l’aigua de la marjal d’Almenara’
30 d’octubre 2018

L'exposició ‘Les intervencions humanes en el cicle de l’aigua de la marjal d’Almenara’ s'ha inaugurat este dilluns, 29 d'octubre, a les 19 hores en el Centre Cultural Mario Monreal. La mostra és gratuïta i es pot visitar de dilluns a dissabte de 9 a 21 hores. Esta és una exhibició mediambiental sobre les intervencions humanes en el cicle de l'aigua de la marjal d'Almenara-Almardà.

  

La marjal d'Almenara ha passat en tan sols 25 anys de ser un aiguamoll residual a entrar a formar part de la llista Ramsar de zones humides d'importància internacional. Fet que ha sigut possible gràcies al treball d'Acció Ecologista-Agró, a la implicació de les administracions públiques, com l'Ajuntament de Sagunt, i especialment, als bons usos de l'aigua que històricament ha realitzat la població local.

  

El que es proposa amb esta exposició és un projecte d'educació i divulgació mediambiental que compta amb la col·laboració de la conselleria d'Agricultura, Medi Ambient, Canvi Climàtic i Desenvolupament Rural.

  

Enric Amer, activista mediambiental, expresident de Acció Ecologista-Agró i principal responsable de les accions mediambientals realitzades ha parlat sobre la temàtica triada per a l’exposició ja que “**els usos del aigua de tota la conca del riu Palància és el motiu que fa que nasca en la zona litoral una marjal que ha arribat a ser ara d’importància internacional. Allò que volíem en este projecte que hem presentat i que va a ser el més valorat de tots els que s'han presentat a la conselleria era mostrar quines han sigut les intervencions humanes que han permés que actualment existisca eixa marjal i que siga de importància internacional i no haja desaparegut com els restants molt pròximes**”.

![](/media/xnapdtyq/05_cc_img_3925.jpg)  
![](/media/maqoyfhm/05_c_img_3935.jpg)  
![](/media/daaldnc5/05_c_img_3916.jpg)  
![](/media/2lco533k/05_c_img_3938.jpg)  
![](/media/px4bhas4/05_c_img_3956.jpg)  

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-ha-inaugurat-este-dilluns-l-exposicio-les-intervencions-humanes-en-el-cicle-de-l-aigua-de-la-marjal-d-almenara/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-ha-inaugurat-este-dilluns-l-exposicio-les-intervencions-humanes-en-el-cicle-de-l-aigua-de-la-marjal-d-almenara/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-ha-inaugurat-este-dilluns-l-exposicio-les-intervencions-humanes-en-el-cicle-de-l-aigua-de-la-marjal-d-almenara/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-ha-inaugurat-este-dilluns-l-exposicio-les-intervencions-humanes-en-el-cicle-de-l-aigua-de-la-marjal-d-almenara/)